જીએસટી આવવાથી સમગ્ર ભારતભરનું બજાર ખુલ્લું થશે. આંતર રાજ્ય વેપાર કરવામાં અત્યારે મુશ્કેલી પડતી હતી. તે સરળ થશે. જીએસટીનાં કારણે જેવર્લરી સેક્ટર લઘુ અને કુટીર ઉદ્યોગ જેવા શબ્દોમાંથી બહાર આવી કોર્પોરેટ શબ્દથી પણ આગળ એક મોટી ઈન્ડસ્ટ્રીઝ તરીકે પણ ઉભરી જઈ શકે છે. જેનાં કારણે ફોરેનનું ઈન્વેસ્ટમેન્ટ પણ આવી શકે છે. જીએસટીનાં કારણે એકાઉન્ટીંગ પદ્ધતિ સરળ થશે. તથા ગ્રાહકોને સમગ્ર દેશમાં સોનાનો એક સરખો ભાવ મળી શકશે. જેનાથી તંદુરસ્ત હરિફાઈ પણ વધશે. સરકારે સોનાની જ્વેલરી ઉપર ત્રણ ટકા જીએસટી લાદવાના નિર્ણયની જાહેરાત કરી છે. તે ખૂબ જ આવકારદાયક નિર્ણય છે. તેનાથી ગ્રાહક અને વેપારીને ફાયદો થશે. તથા સરકાને પણ ટેક્સની આવકમાં વધારો થશે.